

KĖDAINIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL MOKINIŲ MAITINIMUI VIENAI DIENAI VIENAM MOKINIUI SKIRIAMŲ LĖŠŲ DYDŽIO NUSTATYMO

2022 m. rugpjūčio 4  Nr. AD-1-922   
Kėdainiai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos socialinės paramos mokiniams įstatymo 15 straipsnio 3 dalies 2 punktu, Lietuvos Respublikos sveikatos apsaugos ministro 2010 m. spalio 4 d. įsakymu Nr. V-877 „Dėl Pusryčių, pietų ir pavakarių patiekalų gamybai reikalingų produktų rinkinių sąrašo pagal mokinių amžiaus grupes patvirtinimo“ ir Kėdainių rajono savivaldybės mokinių nemokamo maitinimo tvarkos aprašu, patvirtintu Kėdainių rajono savivaldybės tarybos 2019 m. kovo 29 d. sprendimu Nr. TS-40 „Dėl Kėdainių rajono savivaldybės mokinių nemokamo maitinimo tvarkos aprašo patvirtinimo“: 
1. N u s t a t a u mokinių maitinimui vienai dienai vienam mokiniui skiriamus lėšų dydžius Kėdainių rajono savivaldybės bendrojo ugdymo mokyklose pagal mokinių amžiaus grupes ir maitinimo rūšį: Kėdainių „Atžalyno“, Kėdainių šviesiojoje, Kėdainių r. Akademijos, Kėdainių r. Josvainių, Kėdainių r. Krakių Mikalojaus Katkaus, Kėdainių r. Šėtos gimnazijose, Kėdainių suaugusiųjų ir jaunimo mokymo centre, LSU Kėdainių „Aušros“, Kėdainių „Ryto“, Kėdainių Juozo Paukštelio progimnazijose, Kėdainių r. Dotnuvos, Kėdainių r. Miegėnų, Kėdainių r. Surviliškio Vinco Svirskio pagrindinėse mokyklose:
1.1. Išlaidos produktams su PVM, Eur/porc.:
1.1.1. 6–10 metų amžiaus mokiniams: pusryčiams ar pavakariams – 1,29 Eur, pietums – 2,30 Eur, maitinimui mokyklų organizuojamose vasaros poilsio stovyklose – 4,46 Eur.
1.1.2. nuo 11 metų amžiaus mokiniams skiriama: pusryčiams ar pavakariams – 1,29 Eur, pietums – 2,30 Eur, maitinimui mokyklų organizuojamose vasaros poilsio stovyklose – 4,46 Eur.
1.2. Patiekalų gamybos išlaidos su PVM, Eur/porc.:
1.2.1. 6–10 metų amžiaus mokiniams: pusryčiams ar pavakariams – 0,39 Eur, pietums – 0,69 Eur, maitinimui mokyklų organizuojamose vasaros poilsio stovyklose – 1,34 Eur.
1.2.2. nuo 11 metų amžiaus mokiniams: pusryčiams ar pavakariams – 0,39 Eur, pietums – 0,69 Eur, maitinimui mokyklų organizuojamose vasaros poilsio stovyklose – 1,34 Eur.
1.3. Vienos porcijos kaina su PVM, Eur/porc.:
1.3.1. 6–10 metų amžiaus mokiniams: pusryčių ar pavakarių – 1,68 Eur, pietų – 2,99 Eur, maitinimui mokyklų organizuojamose vasaros poilsio stovyklose – 5,80 Eur.
1.3.2. nuo 11 metų amžiaus mokiniams skiriama: pusryčių ar pavakarių – 1,68 Eur, pietų – 2,99 Eur, maitinimui mokyklų organizuojamose vasaros poilsio stovyklose – 5,80 Eur.
2. P r i p a ž į s t u netekusiu galios Kėdainių rajono savivaldybės administracijos direktoriaus 2021 m. sausio 7 d. įsakymą Nr. AD-1-10 „Dėl mokinių maitinimui vienai dienai vienam mokiniui skiriamų lėšų dydžio nustatymo“.
3. Šis įsakymas įsigalioja 2022 m. rugsėjo 1 d.



Administracijos direktoriaus pavaduotojas,                                          
pavaduojantis administracijos direktorių                                                    Gintautas Muznikas

Parengė
Vilma Dobrovolskienė	             Elena Neimaer-Zinkienė           Donatas Stelmokas
V-sistemoje

